paragraph_text: Zakoljna arterija počinje kada bedrena arterija prođe kroz lat. hiatus tendineus (otvor kojeg omeđuje bedrena kost i hvatišne tetive srednjeg i donjeg snopa velikog mišića primicača), zatim prolazi sredinom lat. fossa poplitae i nakon što prođe ispod lat. arcus tendineus musculi solei (tetivni luk kojeg čine tetivna polazište širokog listolikog mišića), podijeli se na dvije završne grane (prednju i stražnju goljeničnu arteriju).